262 
Deel af deres Skelet er tilstrækkelig til at vise deres specifiske Forskjel- 
lighed, men at selv i mange Tilfælde vi nödes til at adskille dem generisk 
fra alle nulevende Dyr. 
Indskrenke vi os saaledes ei blot til de faa Tilfælde, hvor en 
fuldkommen Overeensstemmelse finder Sted, og omfatte vi i vor Be- 
tragtning tillige de Tilfælde, hvor en vistnok meget höi Grad af Lighed 
bemærkes, da kunne vi ei nægte, at et betydeligt Antal af vor Tids 
Arter besad deres mere eller mindre lignende Repræsentantere i hine 
Tider, og neppe ville de Naturforskere, der indrömme en gradviis For- 
andring af Arterne i Tidernes Löb, af disse ringe Forskjelligheder lade 
sig afholde fra at antage en uafbrudt Overgang af hiin ældre Dyrskabning 
i den nærværende. For de Naturforskere derimod, der holde sig strængt 
til Læren om Arternes Uforanderlighed, vil vistnok Antallet af Til- 
feldene, hvor en uomtvistelig Artsidentitet finder Sted imellem de tvende 
Perioder, være meget for ringe til Antagelsen af denne Hypothese, og 
de ville tvertimod af Mængden af Tilfælde, hvor det modsatte Forhold 
finder Sted, slutte til en almindelig Undergang af hiin Dyreverden, og 
i den nulevende see en ny, fra hiin forsvundne aldeles uafhængig Skabning. 
Jeg gjorde i min foregaaende Afhandling opmærksom paa, at 
det ringe Antal af forsvundne Pattedyrarter, man hidtil har bragt for 
Dagen i den nordlige Halvdeel af den nye Verden, gjér det sandsynligt, 
at dens Dyrskabning stod tilbage i Rigdom og Mangfoldighed for den, 
der befolkede dens tropiske Deel, og at vi af denne Omstændighed med 
Föie turde slutte, at ogsaa i hiin Periode den nu tempererede og kolde 
Deel af den nye Verden havde en lavere Temperatur, end det tropiske 
Bælte af samme. Endelig sögte jeg ved en umiddelbar Sammenligning: 
mellem Antallet af de sidstforsvundne Pattedyr fra de tempererede Dele 
af den gamle og fra den tropiske Deel af den nye Verden at godtgjöre 
samme climatologiske Resultat. Siden den Tid er et betydeligt Antal af 
Arter fra den heromhandlede Periode blevet opdaget i den gamle Verdens , 
